1. **ΑΠΟΤΕΛΕΣΜΑΤΑ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΩΝ**

Το υπό μελέτη έργο έχει τίτλο **«Ηλεκτροκίνηση της νέας σιδηροδρομικής σύνδεσης μονής γραμμής κανονικού εύρους μεταξύ ΣΣ Λατομείου – ΣΣ Διαλογής Βόλου, μέσω παραλλαγής της παλαιάς μετρικής σιδηροδρομικής γραμμής μεταξύ ΣΣ Λατομείου – ΒΙΠΕ 1 Βόλου και της υφιστάμενης σιδηροδρομικής γραμμής ΒΙΠΕ 1 Βόλου – ΣΣ Διαλογής Βόλου».**

Η υφιστάμενη μετρική ΣΓ δεν βρίσκεται σήμερα σε λειτουργία και δεν έχει πραγματοποιηθεί το έργο που έχει αδειοδοτηθεί με την αρχική ΚΥΑ ΕΠΟ. Επομένως, δεν έχουν προκύψει στοιχεία αποτελεσμάτων παρακολούθησης και ελέγχων.

Γενικά αναφέρεται ότι κατά τη λειτουργία της ΣΓ από τον ΟΣΕ ΑΕ λαμβάνονται όλα τα απαραίτητα μέτρα για την απρόσκοπτη, έγκαιρη και ασφαλή κυκλοφορία τόσο των επιβατικών συρμών όσο και των εμπορικών αμαξοστοιχιών και για την καλή κατάσταση της ΣΓ.

Κατά αντιστοιχία, για τα εγκεκριμένα έργα της ΕΡΓΑ ΟΣΕ ΑΕ, τηρούνται με υπευθυνότητα οι ΠΟ και παράλληλα πραγματοποιούνται συχνοί εσωτερικοί έλεγχοι ποιότητας του έργου και έλεγχοι τήρησης των περιβαλλοντικών όρων κατά την κατασκευή από την αρμόδια Υπηρεσία της ΕΡΓΑ ΟΣΕ ΑΕ, ώστε να δίδεται ιδιαίτερη προσοχή στην περιβαλλοντική συνιστώσα της κατασκευής και να γίνονται διορθωτικές κινήσεις όπου απαιτείται.